Deg yixef amenzu, nwala-d ayen yeɛnan tiẓri, d snat n tmiḍranin timaynutin deg usnulfu aseklan, tigi d amyeḍres d “la récriture”. Nwala-d deg-sent ayen i d-nnan yimnuda ibeṛṛaniyen fell-asent, d wamek i d-ttbanent di tsekla taqbaylit. Deg yixef-agi nufa-d belli tasekla taqbaylit d tanesbaɣurt, imi imura-nneɣ ssemrasen timiḍranin-agi acku aṭas n yiḍrisen i d-wwin si timawit rran-ten ɣer tira am Belɛid At Ɛli deg udlis-ines Les cahiers de Belaid ou la kabylie d’antan deg-s yefka udem amaynut i yiḍrisen n timawit.